***Иртә. Урман аланы, кошлар тавышы яңгырый. Чыршы янында агач***

***төбендә аю баласы Камытаяк йоклап утыра. Уяна, киерелә-сузыла. Сикерә- сикерә Куян керә.***

**К.:** Хәерле иртә, Камытаяк!

**К-а.:** Хәерле иртә, Куянкай!

***Төлке керә.***

**Т.:** Хәерле иртә, Камытаяк!

**К-а.:** Хәерле иртә! Урманда бигрәк күңелле! Кояш кыздыра, кошлар сайрый, бал кортлары безелди.

***Кош очып керә. Томшыгына конверт капкан.***

**Кош:** Камытаяк, сиңа хат килде.

**Куян:** Тизрәк укыгыз!

**К-а.:** “Кадерле оныгым Камытаяк! Сиңа әбиең хат яза. Мин үзем зур шәһәрдә зоопаркта яшим. Миңа монда бик ошый. Зоопаркка балалар бик еш киләләр, миңа тәм-томнар алып киләләр. Тик мин сине бик сагындым, бик күрәсем килә. Озакламый минем туган көнем. Мин сине шәһәрдә көтеп калам. Синең әбиең.”

А-ай, әбиемнән хат. Ул мине кунакка чакыра. Мин аңа күчтәнәчкә бер чүлмәк бал алып барачакмын.

**Куян:** Ә миннән менә бу кишерне ал.

**Төлке:** Туктагыз, туктагыз, мин хәзер алмалар алып киләм.

***Күчтәнәчләрне кәрзингә тутыралар***.

**К-а.:** Рәхмәт, дусларым. Я, ярар, мин киттем.

***Бүре керә.***

**Бүре:** Охо-хо! Камытаяк, син кая җыендың болай?

**К-а.:** Зур шәһәргә, әбиемә кунакка.

**Бүре:** Ай, ай, ай! Камытаяк, син шәһәрдә ничек йөрерсең соң? Анда бит машиналар, юллар шулкадәр күп... А-ай, син бит һәлакәткә очраячаксың!

**К-а.:** Миңа нишләргә соң? Мине бит әбием көтә! Ул сагынган!

**Бүре:** А-а-ай! Анысы аңлашыла да бит...

**К-а.:** Нишләргә соң миңа, Бүре?

**Бүре:** Сиңа юл йөрү кагыйдәләре өйрәнергә кирәк!..

**Төлке, К-а.:** Юл йөрү кагыйдәләре?!

**Төлке:** И-и.. Мондый әйбер ишеткән юк иде әле. Нинди юл йөрү кагыйдәләре? Кайда барасың килә – шунда бар. И бетте китте!

**Бүре:** Юк төлке, бу алай түгел шул. Ул безнең урманда гына кая барасың килә – шунда барасың. Ә зур шәһәрдә бөтенесе дә кагыйдә буенча йөри: кешеләр дә, машиналар да... Һәрберсенең үз юлы.

**Төлке:** Машиналар? Ә нәрсә соң ул?

**Бүре:** Миңа бабай сөйләде –

Урам буйлап йөгерә

Кечкенә генә йортлар.

Ул йортларның эчендә

Нәни малайлар, кызлар.

Менә шул була инде ул машина.

**“Шофер буласым килә” җыр**

**К-а.:** Зур шәһәрдә бүтән төрле транспорт бармы соң?

**Бүре:** Бар! Мин хәзер әтиемнән ноутбугын сорап алып киләм. Анда рәсемнәр бик күп.

***Урындыктан тиз генә уенчык ноутбук алып килә. Экранда табышмаклар чыга. Аю кычкырып укый. Җавап урынына слайдта рәсемнәр чыга.***

Маңгаенда мөгезе бар,

Боргаласаң – үкерә.

Менеп атлансаң биленә,

Җилдән җитез йөгерә. **(мотоцикл)**

Тәрәзәле һәр ягы,

Җиргә тими аягы.

Сыртында бар дугасы,

Я, бу нинди юрга соң? **(трамвай)**

Аяклары түгәрәк,

Куышалар, тәгәрәп.

Үзем утырам, үзем чабам

Теләсә кая таба. **(велосипед**)

Автобус та түгел ул,

Һәм трамвай да түгел,

Тәгәрәчмәле резин,

Кирәкми аңа бензин. **(троллейбус)**

Олы күзле кара айгыр

Кырык арба тагадыр. (**поезд)**

**Бүре:** Ә син Камытаяк, шәһәргә поездга утырып барырсың. Сау бул, Камытаяк! Исән-сау йөр!

***Балалар поездда барган сыман тезелешеп басалар (под мелодию песни “Голубой вагон”). Бер тапкыр урап чыгалар да, аю төшеп кала, поезд чыгып китә.***

**А.б.:** Менә безнең Камытаяк зур шәһәргә килеп тә җитте. Балалар, ә сез игътибар иттегезме – юлда барганда безгә нинди юл билгеләре очрады?

***Экранда шлагбаумлы, шлагбаумсыз переездлар знаклары күрсәтелә. Балалар әйтеп китәләр.***

**А.б.:** Балалар, бу билгеләрне исегездә калдырыгыз.

**К-а.:** Бигрәк зур шәһәр! Хәзер кая барабыз соң, нәрсәгә утырабыз?

***“Остановка общественного транспорта” билгесе күрсәтелә.***

**А.б.:** Менә без автобус тукталышына килеп җиттек. Алга таба автобуста барырбыз. Менә ул килеп тә җитте ***(урындыкларга утырышалар).***

**К-а.:** Автобуста бигрәк рәхәт, юл йөрү кагыйдәләрен белмәсәң дә була.

**А.б.:** И-и, син Камытаяк ялгышасың. Автобуста йөрүчеләрнең дә үз кагыйдәләре бар. Аларны без һәрчак истә тотарга тиеш. Син тыңла һәм исеңдә калдыр.

**1 б.:** Автобуска кергәндә – алга үт, ишек төбендә кешеләрне тоткарлама!

**2 б.:** Нык тотынып бар, этешмә – төртешмә!

**1 б.:** Өлкәннәргә урын бир!

**К-а.:** Бик зур рәхмәт сезгә, дусларым! Мин бу кагыйдәләрне истә тотарга тырышырмын. Ә сезнең истә калдымы? ***(залда утыручыларга эндәшә)***

**А.б.:** Менә “Зоопарк” тукталышына килеп җиттек. Автобустан чыкканда сак булыгыз. Аюкай без хәзер җәяүлеләр. Игътибарлы бул!

**К-а.:** Миңа хәзер каян атларга? Юлдан... Ярамый! Балалар, булышыгыз миңа. Мин каян йөрергә тиеш?!

**Балалар:** Тротуардан.

**К-а.:** Җәяүле булгач хәзер мин –

Тротуарлардан йөрим (үзалдына сөйләнә-сөйләнә атлый, юл чатына килеп җитә)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Вед:** А вот перед медвежонком большая дорога.

**М-к:** Как пройти через дорогу?

Очень, очень, очень много

На моем пути машин!

**Вед:** Подскажите – ка ребята, где надо переходить улицу?

**Дети:** По переходу!

**М-к:** По переходу? А как его узнаете, где переход?

**Дети:** По знаку, по разметке на проезжей части дороги.

***Дети показывают знак «ПЕШЕХОДНЫЙ ПЕРЕХОД»***

**М-к:** А я догадался… Я такие полоски на дороге видел. Думал, зачем они? А как эти полоски называются?

**Дети:** ЗЕБРА

**М-к:** Вот спасибо вам друзья!

Побежал скорее я!

**Ребята:**

1. Не спеши бежать вперед

Ты сегодня ПЕШЕХОД

Ты налево погляди

Нет машин – переходи

2. Полдороги перейдешь,

И немного подождешь

Смотришь вправо – нет машин

Все шагай – путь открыт

**Песня “Мы правила движенья не будем забывать”**

**М-к:** Спасибо вам, ребята! Я все запомнил – улицу надо переходить, не спеша, в указанном месте, по переходу.

***Камытаяк алга таба атлый.***

**А.б.:** Камытаяк атлый-атлый юл чатына килеп җитә.

**К-а.:** Ә хәзер миңа нишләргә? Машиналар бик күп, тыз-быз йөреп торалар. Ничек итеп миңа юлны чыгарга? ***(Елый башлый)***

***Алып баручы ГАИ хезмәткәре фуражкасын кия, таяк тота.***

Мин Гаи хезмәткәре.

Яшенле яңгыр яуса да,

Карлы бураннар булса да,

Урамда дежур торам.

Үтә трактор гүләп,

Москвич, КамАЗ, ЗИЛларга

Дөрес юлны күрсәтәм.

Үтә алмый беркем дә,

Мин таякны күрсәтәм.

**А-б.:** Камытаяк! Син елама! Җәяүлеләргә элек-электән юлны үтәргә булыша

**Балалар:** СВЕТОФОР!

**А-б.:** Балалар, әйдәгез аюга светофор турында сөйлик.

**Балалар:**

1. Җәяүле, син онытма:

Светофор төсләренә

Һәркем, һәрчак буйсына!

1. Сары төс ул кисәтә,

Әзерли хәрәкәткә.

1. Яшел хәрәкәт ача,

Балалар юлны чыга.

1. Кызыл төс безгә әйтә:

Тукта! Юл ябык! Хәтәр!

**А.б.:** Юлда, дуслар, сак булыгыз! Кагыйдәләрне онытмагыз! Әйдәгез әле, балалар, Камытаякның исендә ныграк калсын өчен бу төсләр белән уйнап та алыйк.

***Уен “Кызыл, сары, яшел” (башка уеннарны да уйнарга була)***

**Җыр “Светофорлы юлларда”**

***Җырның соңгы юлларын аю үзе җырлый.***

**К-а.:** Мин өйрәндем, мин өйрәндем! Исемдә калды! Мин һәрвакыт юлны яшел төстә генә чыга торган булырмын. Ур-ра! Рәхмәт сезгә, балалар!

***Аю атлап китә. Каршысына әбисе чыга.***

**Әбисе:** Исән-сау килеп җиттеңме, балакаем? Мин сине бик сагындым.

**К-а.:** Исәнме, әбием. Мин дә сине бик сагындым. Котлыйм сине туган көнең белән. Сиңа урман күчтәнәчләре алып килдем. Куяннан сиңа – кишер. Төлке алмалар җибәрде. Бүредән сиңа сзлам һәм менә шушы чәчәкләр. Ә мин бал бал алып килдем.

**Әбисе:** И-и, балакаем! Күчтәнәчләрең өчен бик зур рәхмәт. Ничек килеп җитә

алдың соң? Юл бит бик озын.

**К-а.:** И-и, әбекәй! Мин шулкадәр күп нәрсәләр белдем! Юл кагыйдәләрен ятладым. Монда миңа балалар булышты. Алар бит юл йөрү кагыйдәләрен беләләр һәм беркайчан да бозмыйлар.

**Әбисе:** Рәхмәт сезгә, балалар! Минем оныгыма булышканыгыз өчен, юл тәртипләрен аңлаткан өчен сезгә күчтәнәчләр калдырам.

***Кәрзинен тәрбиячегә калдырып Камытаяк белән чыгып китәләр.***

**А.б.:** Балалар, без бүген зур эш эшләдек. Аюга булыштык. Үзебез дә юл кагыйдәләрен тагын бер искә төшереп үттек. Юлларда тәртипсезлекләр булмасын, хәерле юл сезгә.

Урамда сак булыгыз,

Кагыйдәне белегез.

Онытмагыз беркайчан да,

Бәлагә юлыкмагыз!